text: Hjælpen er nær i Højer
  27 november 2013 kl. 13.56
  Indbyggerne i Højer har nu fået bedre chancer for at overleve et hjertestop. Den lille by har ganske vist to hjertestartere i idrætshallen og Brugsen, men de er låst inde om aftenen.
  Familien Kræfting har sat en hjertestarter op på deres hus i Nørregade 5, og den kan bruges hele døgnet.
  Billedskærer Sv. Kræfting har selv dårligt hjerte, så han kender alt til, at der er brug for hurtig hjælp, hvis hjertet går i stå.
  Familien indsamlede 11.000 kroner ved deres firmas 50 års jubilæum, og de har selv betalt yderligere 5.000 kroner til den offentlige hjertestarter.
  Sv. Kræfting blev landskendt, da han lavede brudekister til Mary og Frederik og Alexander og Joachim.
  På Tryg Fondens hjemmeside kan du se, hvor hjertestartere er placeret
  